Sel nädalavahetusel peab Indrek Piibur (#99) oma viimase mängu TTÜ/Team Exel meeskonna ridades. Peale seda siirdub ta SEB teise meeskonna ridadesse, mis mängib teises liigas.    Mängimist alustas Indrek 1999. aastal ja esimeseks võistkonnaks oli Bändidos.  Indrek:"Saalihoki juurde tulin tänu sõpradele, kes juba mängisid ja kutsusid mind ka. Tundus päris atraktiivne ja põnev."  Indrek Piibur on 4 kordne Eesti meister ja ühekordne karikavõitja. Ise peab ta kõige kallimaks esimest meistrikulda, mille saavutas Bändidosega 2002. aastal. Samas lisab ta:"Kuid kõik  kuldmedalid on omamoodi väärtusega. Eks need võidud ole tulnud kogu meeskonnale suure tööga, ega ilma selleta ei tule tulemust."  Küsimusele, milline värav alatiseks meelde jääb, vastas mängija järgmiselt:"Mis puutub väravatesse. mis ma olen löönud, on jäänud meelde, kui 2005. aastal Jõgeval lõin Tähele finaalis laba välisküljega väravavahile püüdmatult ette alla nurka."    Indrek Piibur lisab veel meenutades:"TTÜ saalihoki meeskonnaga liitusin aastal 2003/2004. Olen väga rahul,et olen saanud mängida  selles võistkonnas ja aitäh muidugi Mikko Iiskonmäkile, kes kutsus mind. Enne mängu riietusruumis visatakse nalja ja hoitakse tuju üleval hea muusikaga. Väljakul on meeskond aga väga võitluslik ja teotahteline."  Parimateks mängijateks, kelle kõrval on au olnud mängida, nimetab Piibur Andro Sõbra ja Andrus Tõrukese. "Mõlemad väga head mängijad nii ründeliinis kui ka kaitsetöös," lisab ta selgituseks.    2002. aastal kuulus Indrek Piibur ka Eesti koondisesse.    Viimane mäng TTÜ ridades on:    15. nov. kell 18.30 TTÜ/Team Exel - TÜ/Salming  TTÜ Spordihoone